Nørdstedalseter

Nørdstedalseter er en betjent turisthytte i Breheimen og  ligger øverst i Fortunsdalen. Hytta ligger heller ikke langt fra Jotunheimen nasjonalpark og den vil derfor være et bindeledd for vandringer mellom de to nasjonalparkene. Det går bilvei helt fram til hytta som kan brukes om sommeren. Om vinteren er det kvistet løyper fra Turtagrø og fra Krossbu/Sognefjellshytta.

Hytta er åpen i påsken og fra siste uka i juni til midten av september. Vertskapet legger vekt på å servere mat i henhold til lokale tradisjoner. Utenom betjent sesong er det mulighet for selvbetjent overnatting (4 senger). Hytta er låst med DNT-nøkkel utenom betjent sesong, men det er tider hvor den er helt avlåst. 

Nørdstedalseter ble opprettet som en privat turisthytte i 1889 og overtatt av DNT i 1928. Den nøværende hytta er fra 1937. Hytta har over 800 overnattinger i året Store norske leksikon - Nørdstedalseter.

Hytta ligger i et område med flere regulerte vann, der Fivlemyrane er det nærmeste. 

 Referanser 

Eksterne lenker
 https://web.archive.org/web/20140226162603/http://ut.no/hytte/noerdstedalseter
 http://nordstedalseter.turistforeningen.no/ 

Kategori:Turisthytter i Vestland
Kategori:Byggverk i Luster
Kategori:Samferdsel i Luster